Með bættum reiðhjólastígum er hægt að fækka rafhlaupahjólaslysum. Mörg þeirra má rekja til yfirborðsins, samkvæmt nýrri skýrslu VSÓ-ráðgjafar. Einn höfunda segir að rafskútuleigur ættu að huga að því að takmarka þjónustu um helgar til að minnka akstur undir áhrifum áfengis.
Síðasta sumar leituðu 150 manns á Landspítalann vegna rafhlaupahjólaslysa og mátti rekja stóran hluta slysa til ofsaaksturs, aksturs undir áhrifum áfengis eða ójafns yfirborðs.
Ragnar Þór Þrastarson, iðnaðar- og rekstrarverkfræðingur hjá VSÓ-ráðgjöf sem gerði nýverið skýrslu um rafskútur og umferðaöryggi, segir að slysatíðnin lækki eftir því sem þú notar tækið oftar.
Það helsta sem þarf að gera hér á landi er uppbygging á stígum fyrir tækin, hvort sem það eru hjóla eða göngustígar. Það eru töluvert að slysum sem má rekja til þess að stígarnir séu ekki nógu góðir.
helstu niðurstöður eru að borgir og bæir erlendis eru óhrædd við að breyta sínum reglum þegar það er komin reynsla á tækin.
Breyting á lögum til að bæta öryggi gæti verið reglur um hvar megi aka rafskútum, stærð og aldur notenda eða stighækkandi sektir fyrir brot á umferðarlögum.
Um helmingur þeirra sem leituðu á bráðamótttöku vegna þessa í fyrrasumar voru undir 18 ára.
Það má skoða það hvort að aldurstakmarkið þurfi að vera sterkara í þessu.
mér finnst alveg koma til greina að takmarka þjónustuna á föstudags og laugardagskvöldum. Það er gert víða erlendis.